**Εργασία :** Υλοποίηση του παιχνιδιού Πέτρα- Ψαλίδι - Χαρτί

|  |  |
| --- | --- |
| **Εισαγωγή**  Ο σκοπός αυτής της δραστηριότητας είναι η υλοποίηση του γνωστού παιχνιδιού Πέτρα – Ψαλίδι – Χαρτί το οποίο παίζουν δυο παίκτες, εσείς και ο υπολογιστής. Σε περίπτωση που δεν έχετε ξαναπαίξει θυμίζουμε ότι οι δυο παίκτες επιλέγουν ένα αντικείμενο και η Πέτρα κερδίζει το Ψαλίδι, το Ψαλίδι κερδίζει το Χαρτί το οποίο κερδίζει την Πέτρα. | Rock-paper-scissors.svg |

**Η τύχη βοηθάει τους/τις τολμηρούς/ές**

Θέλουμε ο υπολογιστής να επιλέξει στην τύχη ένα εκ των Πέτρα/Ψαλίδι/Χαρτί. Για αυτό τον λόγο θα χρησιμοποιήσουμε την εντολή randint(0,2) η οποία επιστρέφει με τυχαίο τρόπο έναν εκ των αριθμών 0, 1 ή 2. Δοκιμάστε να καλέσετε την randint στον διερμηνευτή πολλές φορές για να βεβαιωθείτε ότι παράγει με τυχαίο τρόπο τους τρεις αυτούς αριθμούς:

|  |
| --- |
| **>>> from** random **import** randint  **>>> print** ( randint(0, 2) )  **>>> print** ( randint(0, 2) )  **>>> print** ( randint(0, 2) ) |

Με χρήση της εντολής επανάληψης **while** μπορείτε να εμφανίσετε πολλούς ακέραιους αριθμούς στο διάστημα [0,2] με τυχαίο τρόπο. Μπορείτε να μετρήσετε πόσοι αριθμοί θα εμφανιστούν αν εκτελέσουμε το παρακάτω τμήμα κώδικα;

|  |  |
| --- | --- |
| **from** random **import** randint  **while** **True**:  number = randint(0, 2)  **print** ( number, end = “ ”) | # Για βίαιη διακοπή πατήστε Ctrl+C ☺  # Η παράμετρος end = “ ” δίνει στην print την οδηγία να μην κατέβει στην επόμενη γραμμή αλλά να αφήσει 1 κενό πριν εμφανίσει τον επόμενο αριθμό. |

Με την εντολή **break** *την οποία όμως πρέπει να χρησιμοποιούμε με προσοχή* η επανάληψη τερματίζει όταν ικανοποιηθεί (**True**) η συνθήκη που βρίσκεται στην **if** .

|  |
| --- |
| **from** random **import** randint  **while** **True**:  number = randint(0, 2)  **print** ( number, end = “ ”)  **if** number == 2 :  **break**;  **print** ( number, end = “ Είμαι μέσα στην επανάληψη ”)  **print** ( “ Βγήκα από την επανάληψη ”) |

**Η σειρά του υπολογιστή**

Ο υπολογιστής θα παίζει σε κάθε γύρο καλώντας την randint. Αν η συνάρτηση επιστρέψει 0 σημαίνει ότι ο υπολογιστής παίζει Πέτρα (R), 1 για Ψαλίδι (S) και 2 για Χαρτί (P). Να συμπληρώσετε το παρακάτω τμήμα κώδικα έτσι ώστε στη μεταβλητή computer να καταχωρείται η επιλογή του υπολογιστή και στη συνέχεια να εμφανίζεται στην οθόνη το γράμμα αλλά και ο αντίστοιχος αριθμός για να ελέγξετε αν ο κώδικάς σας είναι σωστός.

|  |
| --- |
| **from** random **import** randint  **print** ( “\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*” )  **print** ( “\* ΠΕΤΡΑ – ΨΑΛΙΔΙ ΧΑΡΤΙ ΕΚΔΟΣΗ: 1.0 \*” )  **print** ( “\* του/της <το όνομά σας> \*” )  **print** ( “\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*” )  choice = randint(0, 2)  **if**  choice == 0 :  computer = ‘P’  **elif** \_\_\_\_\_\_\_\_\_\_\_\_ :  \_\_\_\_\_\_\_\_\_\_\_\_\_\_\_\_\_  **else :**  \_\_\_\_\_\_\_\_\_\_\_\_\_\_\_\_\_  **print** (‘ computer = ’, computer, ‘ choice = ’, choice) |

**Βελτιστοποίηση**: Μπορείτε να σκεφτείτε έναν τρόπο αντιστοίχισης των 0,1,2 στα ‘R, ‘S’, ‘P’ χωρίς να χρησιμοποιήσετε την εντολή if;

**Υπόδειξη**: Χρησιμοποιήστε μια λίστα.

**Τώρα είναι η σειρά σου**

Τώρα είναι η σειρά του παίκτη. Το πρόγραμμα θα ζητάει από τον παίκτη την επιλογή του η οποία θα είναι ‘R’, ‘S’, ή ‘P’ με χρήση της input όπως φαίνεται παρακάτω:

|  |
| --- |
| player = **input** ( ‘Δώσε την επιλογή σου: R για Πέτρα, P για χαρτί και S για ψαλίδι’ ) |

Στη συνέχεια ελέγχοντας όλους τους συνδυασμούς μεταξύ computer και player το πρόγραμμα θα εμφανίζει κατάλληλο μήνυμα για το νικητή ή την ισοπαλία του γύρου, και στο τέλος θα εμφανίζει τις επιλογές και των δυο, ώστε να φαίνεται ότι δεν ..... κλέβει.

|  |
| --- |
| **if** computer == ‘P’ **and** player == ‘S’ : # το ψαλίδι κερδίζει το χαρτί  **print** ( ‘ Κέρδισες!!! ’ )  **elif**  computer == ‘P’ **and** player == ‘R’ :  ……………………..  ………………………  **print** ( ‘You = ’, player )  **print** ( ‘ Computer = ’, computer ) |

Παρακάτω δίνεται μια οθόνη εκτέλεσης του παιχνιδιού, με ελαφρά διαφορετικά μηνύματα από αυτά που έχω παραπάνω. Μπορείτε να βάλετε και εσείς τα δικά σας μηνύματα στα αγγλικά ή στα ελληνικά.

|  |
| --- |
| \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  \* Rock-Paper-Scissors Game Ver. 0.1 \*  \* programmed by Euripides \*  \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  Keep Calm, it is your turn now  Enter choice : P: Paper, S: Scissors and R: Rock  **P**  You lost, I won!!!  You : P  Computer : S |

**Επαναλαμβανόμενοι Γύροι**

Μέχρι στιγμής έχουμε σχεδιάσει ένα παιχνίδι το οποίο όμως έχει ένα μόνο γύρο. Εμείς όμως θέλουμε να παίζουμε συνέχεια μέχρι να βαρεθούμε. Για να το πετύχουμε αυτό θα πρέπει να βρούμε έναν τρόπο να επαναλαμβάνεται η παραπάνω διαδικασία μέχρι να δώσουμε εμείς ένα μήνυμα ότι βαρεθήκαμε και θέλουμε να σταματήσουμε. Ένας εύκολος τρόπος θα ήταν να θέσουμε όλη τη διαδικασία που υλοποιήσαμε προηγουμένως μέσα σε μια επανάληψη while όπως φαίνεται παρακάτω:

|  |
| --- |
| **while True** :  choice = randint(0, 2)  player = **input** ( ‘Δώσε την επιλογή σου ......... : (R/P/S) ’)  ………………………………………..  ………………………………………..  **print** ( ‘You = ’, player )  **print** ( ‘ Computer = ’, computer ) |

Τώρα μπορείτε να παίξετε ΠΨΧ όσες φορές θέλετε.

**Πότε σταματάμε;**

Όπως σύντομα θα διαπιστώσετε έχουμε δυο μικρά προβλήματα. Το πρώτο είναι ότι ο παραπάνω αλγόριθμος δεν σταματάει ποτέ, και το δεύτερο ότι πρέπει να κρατάμε το σκορ στο χαρτί. Ας ασχοληθούμε με το πρώτο. Το πρόβλημα είναι η εντολή **while True** η οποία θα πρέπει να αντικατασταθεί από μια συνθήκη που θα διαπιστώνει αν εμείς θέλουμε να συνεχίσουμε το παιχνίδι ή όχι. Καλείστε λοιπόν τώρα να ρωτήσετε τον χρήστη αν θέλει να συνεχίσει. Η ερώτηση αυτή θα πρέπει να βρίσκεται στο τέλος της επανάληψης:

|  |
| --- |
| answer = \_\_\_\_\_\_\_  **while** answer == ‘Y’ **or** answer == ‘y’ :  ………………………………………………  answer =  **input** ( ‘Θέλεις να συνεχίσεις το παιχνίδι; (Y/N) ’ ) |

Από την απάντηση θα κριθεί ο τερματισμός ή όχι της επανάληψης. Ποια πρέπει να είναι η αρχική τιμή της μεταβλητής answer έτσι ώστε να εκτελεστούν οι εντολές μέσα στην επανάληψη;

**Κρατάμε σκορ;**

Ας λύσουμε τώρα το δεύτερο προβληματάκι που διαπιστώσαμε, ότι δηλαδή ενώ έχουμε τη δυνατότητα να παίζουμε πολλούς γύρους, στο τέλος δεν φαίνεται το σκορ. Για να κρατάμε το σκορ αρκεί να μετράμε τις νίκες κάθε παίκτη και στο τέλος του παιχνιδιού να εμφανίζουμε το τελικό σκορ. Έτσι θα χρειαστούμε 3 μεταβλητές, μια για τις δικές μας νίκες, μια για τις νίκες του υπολογιστή και μια για τις ισοπαλίες. Ανάλογα με το αποτέλεσμα θα αυξάνεται η αντίστοιχη μεταβλητή, όπως φαίνεται στο παρακάτω τμήμα κώδικα:

|  |
| --- |
| win = \_\_\_\_  **while** ……… :  **if** computer == ‘P’ **and** player == ‘S’ : # το ψαλίδι κερδίζει το χαρτί  **print** ( ‘Κέρδισες σε αυτόν το γύρο!!! ’ )  win = win + 1  **elif**  computer == ‘P’ **and** player == ‘R’ : # το χαρτί κερδίζει την πέτρα  **print** ( ‘Έχασες σε αυτόν τον γύρο !!! ’ )  lost = lost + 1  **elif**  computer == ‘P’ **and**  player == ‘P’ :  **print** ( ‘Ισοπαλία σε αυτόν τον γύρο !!! ’ )  draw = draw + 1  ……………………………………………………    **if** win \_\_\_\_ lost :  **print** ( ‘Κέρδισες!!! ’ )  **elif**  \_\_\_\_\_\_\_\_\_\_ :  **print** ( ‘ Έχασες !!! ’ )  **else** :  **print** ( ‘ Ισοπαλία !!! ’ )  **print** ( “ \*\*\*\*\*\*\*\*\*\*\*\*\*\*\*” )  **print** ( “ Game Over ” )  **print** ( “ \*\*\*\*\*\*\*\*\*\*\*\*\*\*\*” ) |

* Ποιες πιστεύετε ότι πρέπει να είναι η αρχικές τιμές των win, lost, draw?
* Τι θα συμβεί αν ο χρήστης δεν δώσει κάποιο από τα κεφαλαία γράμματα R,P,S. Πως μπορούμε να αντιμετωπίσουμε αυτό το πρόβλημα;
* Μπορείτε να τροποποιήσετε τη συνθήκη της while έτσι ώστε το παιχνίδι να σταματάει όταν κάποιος κερδίζει με διαφορά 10 νίκες;

**Απαιτητικό**

Να δώσετε μια δεύτερη έκδοση του προγράμματός σας στην οποία ο υπολογιστής θα προσπαθεί να κερδίσει τον άνθρωπο με τον εξής τρόπο: Δεν θα επιλέγει στην τύχη αλλά θα καθορίζει την επιλογή έτσι ώστε να κερδίζει πάντα, αφού θα γνωρίζει την επιλογή του παίκτη. Θα διαβάζει πρώτα την επιλογή και αμέσως θα εμφανίζει την δική του αλλά δεν θα είναι τυχαία (θα κλέβει δηλαδή ☺ )